-----------------------------------------------------------------------
  2.12 ฐานะการเงินและผลการดำเนินงาน

  -----------------------------------------------------------------------

1. งบการเงิน

ก. สรุปรายงานการสอบบัญชี

ในระยะ 3 ปีที่ผ่านมา ผู้ตรวจสอบบัญชีให้ความเห็นในรายงานการตรวจสอบแบบไม่มีเงื่อนไข
สำหรับงบการเงินของบริษัทฯ งบการเงินของบริษัทย่อยและงบการเงินรวม

ข. สรุปงบการเงินรวม

[]

  []

  []

[]

  []

  -----------------------------------------------------------------------
  2. การวิเคราะห์ฐานะการเงินและผลการดำเนินงาน

  -----------------------------------------------------------------------

รายได้จากการขาย

บริษัทฯมีรายได้จาการขายสำหรับปี 2546 สูงกว่าปี 2545 ร้อยละ 18.83
ซึ่งเนื่องมาจากยอดขายน้ำมันปาล์มดิบ ซึ่งมีสัดส่วนการขายถึงร้อยละ 87.03
ของรายได้จาการขายทั้งหมด สูงกว่าปี 2545 ถึงร้อยละ 20.8
โดยมีสาเหตุหลักมาจากราคาขายน้ำมันปาล์มดิบที่ปรับตัวเพิ่มขึ้นถึงร้อยละ 30.46
ในขณะที่ปริมาณขายลดลงร้อยละ 9.69
ซึ่งเนื่องมาจากการลดลงของผลปาล์มสดในไตรมาสสุดท้ายของปี

ต้นทุนและค่าใช้จ่ายในการขายและบริหาร

ต้นทุนขายปี 2546 นั้นต่ำกว่าปี 2545 ร้อยละ 20.5
เนื่องมาจากบริษัทฯซื้อผลปาล์มสดจากภายนอกต่ำกว่า ปี 2545 ถึงร้อยละ 35.17
ซึ่งมีผลมาจากปริมาณการซื้อผลปาล์มสดที่ลดลงถึงร้อยละ 50.63
ดังนั้นถึงแม้ว่าราคาซื้อผลปาล์มสดจะสูงขึ้นร้อยละ 15.46
แต่ปริมาณการใช้ผลผลิตปาล์มสดจากสวนของบริษัทฯเอง ก็เพิ่มขึ้นร้อยละ 6.36
ในขณะที่ราคาต้นทุนต่ำกว่าปี 2545 ถึงร้อยละ 7.74

ในส่วนของค่าใช้จ่ายในการขายและบริหารสำหรับปี 2546 สูงกว่าปี 2545 ร้อยละ 11.7
เนื่องจากการตั้งสำรองราคาน้ำมันปาล์มที่ต่ำกว่าราคาตลาด การจ่ายภาษีเงินปันผลหัก ณ
ที่จ่ายให้กับผู้ถือหุ้นเนื่องจากบริษัทฯไม่ได้หักภาษี ณ ที่จ่ายสำหรับเงินปันผลที่จ่ายในเดือนธันวาคม
2545 ซึ่งเป็นการจ่ายจากกำไรที่ได้รับการส่งเสริมการลงทุนที่หมดอายุในเดือนสิงหาคม 2545
และการตั้งสำรองโครงการเกษียณอายุ

กำไร

จากเหตุผลดังกล่าวข้างต้น ทำให้อัตรากำไรขั้นต้นของบริษัทฯ เพิ่มขึ้นจากร้อยละ 28.79 ในปี
2545 เป็นร้อยละ 52.33 ในปี 2546

อัตรากำไรจากการดำเนินงานของบริษัทฯเพิ่มขึ้นจากร้อยละ 10.54 ในปี 2545 เป็นร้อยละ
37.07 ในปี 2546 ซึ่งนอกเหนือจากกำไรขั้นต้นที่เพิ่มขึ้น ในปี2545
บริษัทฯมีผลขาดทุนจากการตัดจำหน่ายสินทรัพย์ถาวร ซึ่งเป็นระบบน้ำหยด จำนวนเงิน 6.95
ล้านบาท และการล้มปาล์มแก่ จำนวน 6.44 ล้านบาท รวมเป็นจำนวนเงินทั้งสิ้น 12.69 ล้านบาท

อัตรากำไรสุทธิเพิ่มขึ้นจากร้อยละ 9.22 ในปี 2545 เป็นร้อยละ 30.64 ในปี 2546
โดยมีกำไรต่อหุ้นเท่ากับ 5.69 บาท ในปี 2546 เปรียบเทียบกับปี 2545 ซึ่งมีกำไรต่อหุ้นเพียง
1.45 บาท

อัตราผลตอบแทนต่อส่วนของผู้ถือหุ้น

บริษัทฯมีการจ่ายเงินปันผลระหว่างกาลสำหรับผลการดำเนินงานงวดครึ่งปีแรกของปี 2546
เท่ากับร้อยละ 81.96 ของกำไรสุทธิ ในขณะที่เงินปันผลจ่ายสำหรับผลการดำเนินงานของปี 2545
เท่ากับร้อยละ 100 ของกำไรสุทธิ ทั้งนี้ตั้งแต่ปี 2536 เป็นต้นไป
บริษัทฯมีนโยบายการจ่ายเงินปันผลในอัตราประมาณร้อยละ 50 ของกำไรสุทธิหลังหักภาษีเงินได้
ทั้งนี้ย่อมขึ้นกับผลการดำเนินงานของบริษัทฯและภาวะเศรษฐกิจเป็นหลัก

สินทรัพย์

บริษัทฯมีสินทรัพย์ทั้งหมด 848.6 ล้านบาท เพิ่มขึ้นจากปี 2545 ร้อยละ 15.4
โดยมีอัตราผลตอบแทนต่อสินทรัพย์รวมเพิ่มขึ้นจากร้อยละ 6.2 ในปี 2545 เป็นร้อยละ 23.3 ในปี
2546 ซึ่งมีสาเหตุหลักมาจาก:

เงินสดและรายการเทียบเท่าเงินสดเพิ่มขึ้น 78.36 ล้านบาท
ซึ่งเนื่องมาจากบริษัทฯมีผลการดำเนินงานดีขึ้น

ลูกหนี้การค้าสุทธิเพิ่มขึ้น 2.68 ล้านบาท
เป็นการเพิ่มขึ้นของลูกหนี้การค้าจากผู้ถือหุ้นรายใหญ่ของบริษัทฯจำนวนเงิน 15.64 ล้านบาท
ในขณะที่ลูกหนี้การค้าอื่นลดลง 12.96 ล้านบาท โดยมีระยะเวลาการชำระหนี้ลดลงเล็กน้อยจาก 19
วันในปี 2545 เป็น 17 วัน ในปี 2546

สินค้าคงเหลือสุทธิเพิ่มขึ้น 16.25 ล้านบาท
เนื่องจากการเพิ่มขึ้นของปริมาณและราคาของน้ำมันปาล์มดิบ อย่างไรก็ตามในปี 2546
บริษัทฯมีการตั้งสำรองเผื่อการลดมูลค่าสินค้าเป็นจำนวนเงิน 5.09 ล้านบาท
เนื่องราคาตลาดต่ำกว่าราคาต้นทุนของสินค้า

เงินลงทุนในหลักทรัพย์เผื่อขายสุทธิเพิ่มขึ้น 7.74 ล้านบาท เนื่องจาก ณ สิ้นปี 2546
ดัชนีตลาดหลักทรัพย์ปรับตัวเพิ่มขึ้น
มีผลให้ราคาตลาดของหลักทรัพย์ที่บริษัทฯมีการลงทุนไว้ปรับตัวสูงขึ้นด้วย
ส่งผลให้การสำรองขาดทุนที่ยังไม่เกิดขึ้นจริงของหลักทรัพย์เผื่อขายลดลง

หนี้สิน

บริษัทฯมีหนี้สินทั้งหมด 39.6 ล้านบาท ซึ่งเป็นหนี้สินหมุนเวียนทั้งหมด เพิ่มขึ้นจากปี 2545 16.71
ล้านบาท คิดเป็นร้อยละ 72.89 ซึ่งมีสาเหตุหลักมาจาก

- เจ้าหนี้การค้าเพิ่มขึ้น 4.85 ล้านบาท เนื่องมาจากการซื้อปุ๋ยจำนวนเงิน 5.3 ล้านบาท

  - ภาษีเงินได้นิติบุคคลค้างจ่ายเพิ่มขึ้น 7.2 ล้านบาท เนื่องมาจากบริษัทฯมีกำไรเพิ่มขึ้น
  นอกจากนั้นสิทธิพิเศษทางภาษีจากบัตรส่งเสริมการลงทุนเลขที่ 1044/2537
  ที่บริษัทฯได้รับยกเว้นภาษีเงินได้นิติบุคคลนั้นได้หมดอายุลงตั้งแต่เดือนสิงหาคม 2545
  ปัจจุบันบริษัทฯได้รับลดหย่อนภาษีเงินได้ ร้อยละ 50 จากอัตราภาษีปกติ
  ซึ่งก็คือบริษัทฯต้องเสียภาษีเงินได้ในอัตราร้อยละ 12.5

  - ค่าใช้จ่ายค้างจ่ายเพิ่มขึ้น 4.3 ล้านบาท ส่วนใหญ่มาจากการตั้งสำรองเงินเกษียณอายุ
  และค่าขนส่งสินค้าที่เพิ่มขึ้น

สภาพคล่องของบริษัทฯ

บริษัทฯมีสภาพคล่องทางการเงินค่อนข้างสูง และไม่มีการเงินกู้จากสถาบันการเงิน
ยกเว้นในงบการเงินเฉพาะของบริษัทฯ ซึ่งมีเงินทดรองจ่ายจากบริษัทย่อย จำนวนเงิน 184.18
ล้านบาท ซึ่งเป็นบริษัทย่อยที่บริษัทฯถือหุ้นอยู่ร้อยละ 99.98

อัตราส่วนสินทรัพย์หมุนเวียนต่อหนี้สินหมุนเวียนเท่ากับ 5.6 เท่าในปี 2546
สูงขึ้นเล็กน้อยเมื่อเปรียบเทียบกับปี 2545 ซึ่งเท่ากับ 5.3 เท่า

อัตราส่วนสินทรัพย์สภาพคล่องหมุนเร็วต่อหนี้สินหมุนเวียนเท่ากับ 4.7 เท่า ในปี 2546
ลดลงเล็กน้อยเมื่อเปรียบเทียบกับปี 2545 ซึ่งเท่ากับ 5.2 เท่า

อัตราส่วนกระแสเงินสดรับสุทธิจากการดำเนินงานต่อหนี้สินเท่ากับ 6.1 เท่า ในปี 2546
ลดลงเมื่อเปรียบเทียบกับปี 2545 ซึ่งเท่ากับ 5.4 เท่า

บริษัทฯ มีเงินสดสุทธิได้มาจากกิจกรรมดำเนินงานรวม 240.9 ล้านบาท
โดนมีสาเหตุหลักมาจากการที่บริษัทฯมีกำไรสุทธิเพิ่มขึ้น 137.4 ล้านบาท
ค่าตัดจำหน่ายสินทรัพย์ถาวรลดลง 12.7 ล้านบาท
นอกจากนั้นบริษัทฯยังมีการตั้งสำรองเผื่อการลดมูลค่าของสินค้า และสำรองเผื่อสินค้าล้าสมัย เพิ่มขึ้น
5.1 และ 1.4 ล้านบาท ตามลำดับ ทำให้ ณ สิ้นปี 2546
บริษัทฯมีกระแสเงินสดจากกิจกรรมดำเนินงาน จำนวนเงิน 250.3 ล้านบาท

เงินสดสุทธิใช้ไปในกิจกรรมลงทุน 67 ล้านบาท ซึ่งส่วนใหญ่เป็นเงินสดจ่ายในการซื้อสินทรัพย์ถาวร
68 ล้านบาท

เงินสดสุทธิใช้ไปในการจ่ายเงินปันผล 95.5 ล้านบาท ซึ่งเป็นเงินปันผลจากผลการดำเนินงานของปี
2545 14.6 ล้านบาท และเป็นเงินปันผลระหว่างกาล สำหรับผลการดำเนินงานงวดครึ่งปีแรกของปี
2546 81.0 ล้านบาท

จากกระแสเงินสดที่ได้มา/ใช้ไป จากกิจกรรมดังกล่าวข้างต้น ทำให้ในปี 2546
บริษัทฯมีเงินสดเพิ่มขึ้น 78.4 ล้านบาท ในขณะที่ปี 2545 มีเงินสดลดลง 64.3 ล้านบาท
นอกจากนั้นบริษัทฯยังมีเงินสดคงเหลือมาจากปี 2545 77.5 ล้านบาท รวมเป็นเงินสดทั้งหมด ณ 31
ธันวาคม 2546 จำนวนเงิน 155.9 ล้านบาท

รายจ่ายลงทุน

บริษัทฯมีการลงทุนซื้อสินทรัพย์ถาวรจำนวน 68 ล้านบาทในปี 2546
โดยเป็นโครงการปรับปรุงกำลังการผลิต 30 ตันผลปาล์มสดต่อชั่วโมงของโรงงานสกัดน้ำมันปาล์มดิบ
และปรับปรุงประสิทธิภาพการผลิตจำนวนเงินรวม 33.6 ล้านบาท
ซึ่งโครงการนี้ได้รับการส่งเสริมจากสำนักงานคณะกรรมการการส่งเสริมการลงทุน
โดยได้รับสิทธิประโยชน์ยกเว้นภาษีเงินได้ไม่เกินจำนวนเงินที่ลงทุนสำหรับการขยายของโครงการนี้
นอกจากนี้บริษัทฯมีการซื้อสินทรัพย์ทดแทนสินทรัพย์ทีชำรุดหรือหมดอายุการใช้งานจำนวน 13.4
ล้านบาท สินทรัพย์ใหม่อื่นๆจำนวน 6 ล้านบาท และโครงการปลูกปาล์มทดแทนของบริษัทฯจำนวน 15
ล้านบาท

แหล่งที่มาของเงินลงทุน

บริษัทฯมีอัตราส่วนหนี้สินต่อส่วนผู้ถือหุ้นเท่ากับ 0.05 เท่า ในปี 2546 เพิ่มขึ้นเล็กน้อย จากปี 2545
ซึ่งเท่ากับ 0.03 เท่า

ในส่วนของผู้ถือหุ้นเพิ่มขึ้นจากปี 2545 จำนวนเงิน 96.5 ล้านบาท เนื่องมาจาก

  -สำรองขาดทุนที่ยังไม่เกิดขึ้นจริงของหลักทรัพย์เผื่อขายลดลง จำนวน 7.7 ล้านบาท โดยมี
  สาเหตุมาจากราคาตลาดที่ปิด ณ 31 ธันวาคม 2546 ปรับตัวสูงขึ้น

  -กำไรสุทธิสำหรับปี 2546 จำนวน184.4 ล้านบาท

  -เงินปันผลจ่ายจำนวน 95.6 ล้านบาท

3. ปัจจัยและอิทธิพลหลักที่อาจมีผลกระทบต่อผลการดำเนินงานหรือฐานะการเงินในอนาคต

ปัจจัยที่มีผลกระทบต่อผลการดำเนินงานในอนาคตคือ
การแข่งขันการซื้อผลปาล์มสดที่รุนแรงจนเป็นผลให้ราคาซื้อผลปาล์มสดสูงเกินกว่าคุณภาพปาล์มสด
จนไม่สามารถที่จะผลิตน้ำมันปาล์มดิบในราคาที่แข่งขันกับราคาตลาดโลกได้เนื่องจากต้นทุนการผลิตสูง
โดยเฉพาะหากมีโรงงานสกัดน้ำมันปาล์มดิบรายใหม่ๆเพิ่มขึ้นมาเป็นจำนวนมากกว่าจำนวนผลปาล์มสดที่เพิ่มขึ้น

อีกประการหนึ่งปัญหาเรื่องการเช่าสัมปทานที่ดินของบริษัทย่อยในการทำสวนปาล์ม
ซึ่งมีพื้นที่เพาะปลูกทั้งหมด 21,349.25 ไร่ คิดเป็นร้อยละ 48.04
ของพื้นที่เพาะปลูกทั้งหมดของบริษัทฯ โดยบริษัทฯได้เช่าสวนปาล์มจากบริษัทย่อย
ซึ่งจะหมดอายุสัมปทานในอีก 10 ปีข้างหน้า ณ
ขณะนี้บริษัทฯไม่ทราบว่ารัฐบาลจะมีนโยบายเปลี่ยนแปลงเงื่อนไขการเช่าสัมปทานดังกล่าวหรือไม่
ถ้าหากมีการเปลี่ยนแปลงโดยไม่มีการต่ออายุสัญญาเช่า
บริษัทฯต้องเพิ่มสัดส่วนการซื้อผลปาล์มสดจากภายนอก ทำให้ต้นทุนของบริษัทฯสูงขึ้น